Paġna Kwistjonijiet li jaffettwaw il-kapaċità li tiġi żgurata l-konformità ta' ikel li ma jkunx għadu maħsub għall-konsum mill-bniedem li jkun ser jintuża bħala għalf mal-leġiżlazzjoni dwar l-għalf, jiġifieri r-rekwiżiti li jittrattaw is-sigurtà tal-għalf: l-applikazzjoni ta' proċeduri bbażati fuq il-prinċipji tal-analiżi tal-perikli u punti kritiċi ta' kontroll (HACCP), tikkettar speċifiku, ħżin segregat u t-trasport tal-ikel li ma jkunx għadu maħsub għall-konsum mill-bniedem; Ir-reġistrazzjoni doppja ta' stabbiliment bħala negozju tal-ikel u dak tal-għalf li twassal għal awditjar addizzjonali tal-istabbilimenti tagħhom minn diversi awtoritajiet differenti ta' kontroll (ikel, prodotti sekondarji mill-annimali, għalf, skart); Obbligu, f'diversi Stati Membri, li jipparteċipaw fi skemi ta' ċertifikazzjoni privati għal Prassi Tajba ta' Manifattura sabiex ifornu l-għalf lill-industrija tal-għalf, minkejja li dawn l-iskemi huma de jure volontarji; Nuqqas ta' armonizzazzjoni tar-rekwiżiti għar-reġistrazzjoni ta' operaturi ta' negozji tal-ikel fl-Istati Membri; uħud jeħtieġu r-reġistrazzjoni bħala operatur ta' negozju tal-għalf biss jekk l-ikel li ma jkunx għadu maħsub għall-konsum mill-bniedem li ma jkunx joriġina mill-annimali jitwassal direttament lill-bdiewa bħala għalf filwaqt li oħrajn jeħtieġu r-reġistrazzjoni ta' kull operatur ta' negozju tal-ikel li jforni ikel li ma jkunx għadu maħsub għall-konsum mill-bniedem biex jintuża bħala għalf bħala operatur ta' negozju tal-għalf. Dawn il-linji gwida huma maħsuba biex jindirizzaw dawn il-kwistjonijiet fi ħdan il-qafas legali eżistenti. Għalhekk ma joħolqux dispożizzjonijiet legali ġodda, u lanqas ma jfittxu li jkopru d-dispożizzjonijiet kollha f'dan il-qasam b'mod eżawrjenti. Għandu jiġi nnotat ukoll li huma mingħajr preġudizzju għall-interpretazzjoni tad-dritt tal-Unjoni pprovduta mill-Qorti tal-Ġustizzja tal-Unjoni Ewropea. L-objettiv ta' dawn il-linji gwida huwa li jiġi ffaċilitat l-użu bħala għalf ta' ċertu ikel li ma jkunx għadu maħsub għall-konsum mill-bniedem, bi u mingħajr prodotti li joriġinaw mill-annimali. Il-linji gwida għandhom jgħinu lill-awtoritajiet kompetenti nazzjonali u dawk lokali u lill-operaturi fil-katina alimentari fl-applikazzjoni tal-leġislazzjoni rilevanti tal-Unjoni. Dan l-objettiv għandu jintlaħaq permezz ta': spjegazzjoni tal-leġiżlazzjoni applikabbli skont il-klassifikazzjoni ta' prodott partikolari; titjib fiċ-ċarezza legali; kif ukoll preżentazzjoni ta' eżempji tal-aħjar prattiki li huma konformi mal-qafas regolatorju attwali tal-Unjoni filwaqt li jiġi evitat piż amministrattiv bla bżonn. Il-kamp ta' applikazzjoni ta' dawn il-linji gwida jkopri: prodotti mill-proċess tal-manifattura tal-ikel (fornuti minn produtturi tal-ikel); kif ukoll, ikel li jkun tqiegħed fis-suq, ippakkjat jew bl-ingrossa (fornut minn bejjiegħa tal-ikel bl-ingrossa u bl-imnut). Dawn il-linji gwida ma jindirizzawx l-użu fl-għalf ta': Għall-finijiet ta' dan l-Avviż, 'ikel li ma jkunx għadu maħsub għall-konsum mill-bniedem' tfisser ikel li jkun ġie manifatturat għall-konsum mill-bniedem f'konformità sħiħa mad-dritt tal-Unjoni dwar l-ikel iżda li ma għadux maħsub għall-konsum mill-bniedem. Ikel huwa definit fl-Artikolu 2 tar-Regolament (KE) Nru 178/2002 bħala 'kull sustanza jew prodott, sew jekk ipproċessat, parzjalment ipproċessat jew mhux ipproċessat, maħsub li jkun, jew raġonevolment mistenni li jittiekel mill-bniedem'. Negozju tal-ikel huwa definit fl-Artikolu 3(2) tar-Regolament (KE) Nru 178/2002, bħala 'kull intrapriża, sew għall-profitt sew jekk le u sew pubblika kemm privata, li twettaq xi waħda mill-attivitajiet relatati ma' xi stadju ta' produzzjoni, ipproċessar jew tqassim tal-ikel'. Operatur ta' negozju tal-ikel huwa definit fl-Artikolu 3(3) tar-Regolament (KE) Nru 178/2002, bħala 'persuni naturali jew legali responsabbli li jiżguraw li l-ħtiġijiet tal-liġi dwar l-ikel jiġu mħarsa fin-negozju tal-ikel taħt il-kontroll tagħhom'. Għalf huwa definit fl-Artikolu 3(4) tar-Regolament (KE) Nru 178/2002, bħala 'kull sustanza jew prodott, inklużi addittivi, sew jekk ipproċessati, parzjalment ipproċessati jew mhux ipproċessati maħsuba biex jintużaw għat-tmiegħ mill-ħalq lill-annimali'. Negozju tal-għalf huwa definit fl-Artikolu 3(5) tar-Regolament (KE) Nru 178/2002 bħala 'kull intrapriża sew bi profitt sew jekk le u kemm pubblika jew privata, li twettaq xi operazzjoni ta' produzzjoni, manifattura, ipproċessar, ħażna, trasport jew tqassim tal-għalf inkluż kull produttur li jipproduċi, jipproċessa jew jaħżen għalf għat-tmiegħ lill-annimali fir-razzett tiegħu'. Operatur ta' negozju tal-ikel huwa definit fl-Artikolu 3(6) tar-Regolament (KE) Nru 178/2002, bħala 'persuni naturali jew legali responsabbli li jiżguraw li l-ħtiġijiet tal-liġi dwar l-ikel jiġu mħarsa fin-negozju tal-ikel taħt il-kontroll tagħhom'. Stabbiliment (jew impjant) huwa definit fl-Artikolu 3(13) tar-Regolament dwar il-prodotti sekondarji mill-annimali bħala 'kwalunkwe post fejn titwettaq operazzjoni li tinvolvi l-immaniġġar tal-prodotti sekondarji tal-annimali jew prodotti derivati għajr il-bastimenti tas-sajd'. Bejgħ bl-imnut huwa definit fl-Artikolu 3(7) tar-Regolament (KE) Nru 178/2002 bħala 'l-immaniġġjar u/jew l-ipproċessar ta' ikel u l-ħażna tiegħu fil-punt tal-bejgħ jew twassil lill-konsumatur finali, u tinkludi stazzjonijiet ta' distribuzzjoni, operazzjonijiet ta' catering, canteens ta' fabbriki, catering istituzzjonali, u operazzjonijiet simili ta' servizzi tal-ikel, ħwienet, ċentri ta' tqassim ta' supermarkits u ħwienet li jbiegħu bl-ingrossa'. Tqegħid fis-suq huwa definit: fl-Artikolu 3(8) tar-Regolament (KE) Nru 178/2002 bħala 'iż-żamma ta' ikel jew għalf għall-għanijiet ta' bejgħ, inkluża l-offerta għall-bejgħ jew xi forma oħra ta' trasferiment, sew jekk bi ħlas sew jekk le, u l-bejgħ, tqassim u xi forma oħra tat-trasferiment innifsu'; u fl-Artikolu 3(14) tar-Regolament dwar il-prodotti sekondarji mill-annimali bħala 'kull operazzjoni li l-għan tagħha huwa li jinbiegħu prodotti mill-annimali jew prodotti derivati lil parti terza fil-Komunità jew kull forma oħra ta' forniment bi ħlas jew mingħajru lil tali parti terza jew ħażna bil-ħsieb li tiġi fornuta din il-parti terza'. Prodotti sekondarji mill-annimali huma definiti fl-Artikolu 3(1) tar-Regolament dwar il-prodotti sekondarji mill-annimali bħala 'iġsma jew partijiet ta' annimali, jew prodotti li ġejjin mill-annimali, li mhumiex maħsuba għall-konsum mill-bniedem, inklużi ooċiti, embrijuni u semen'. Prodotti derivati huma definiti fl-Artikolu 3(2) tar-Regolament dwar il-prodotti sekondarji mill-annimali bħala 'prodotti miksuba minn trattament, trasformazzjoni jew grad ta' ipproċessar wieħed jew aktar ta' prodotti sekondarji mill-annimali'. 'Materjali tal-għalf' huma definiti fl-Artikolu 3(2 g) tar-Regolament (KE) Nru 767/2009 bħala 'prodotti li joriġinaw mill-ħxejjex jew l-annimali, li l-għan prinċipali tagħhom huwa li jissodisfaw il-ħtiġijiet ta' nutrizzjoni tal-annimali, fl-istat naturali tagħhom, friski jew ippriżervati, u prodotti li ġejjin mill-ipproċessar industrijali tiegħu, u sustanzi organiċi u inorganiċi, kemm jekk fihom addittivi tal-għalf u kemm jekk le, li huma maħsuba għall-użu bħala għalf mitmugħ lill-annimali mill-ħalq jew direttament bħala tali jew wara l-ipproċessar, jew fil-preparazzjoni tal-għalf kompost, jew bħala ġarriera ta' taħlitiet imħejjija minn qabel'. Rimi jinkludi kemm l-irkupru kif ukoll ir-rimi ta' skart. Madankollu, dan ma jfissirx li kwalunkwe sustanza li tiġi sottoposta għal operazzjoni ta' rkupru/rimi fiha nnifisha hija skart; Ir-rimi jista' jinvolvi kwalunkwe sustanza b'valur kummerċjali pożittiv, newtrali jew negattiv; Ir-rimi jista' jkun legalment meħtieġ, jiġi deċiż b'mod intenzjonat mid-detentur jew mhux intenzjonat; Il-post tal-ħżin ta' materjal ma jippredeterminax il-klassifikazzjoni tiegħu bħala skart. 'Irkupru' huwa definit fid-Direttiva Qafas dwar l-Iskart bħala kwalunkwe operazzjoni li r-riżultat prinċipali tagħha jkun skart li jservi skop utli permezz tas-sostituzzjoni ta' materjali oħra li inkella kienu jintużaw biex jissodisfaw funzjoni partikolari, jew skart li qed jiġi ppreparat b'mod li jissodisfa dik il-funzjoni, fl-impjant jew fl-ekonomija usa'. Oġġetti tal-ikel li ma jkunux għadhom maħsuba għall-konsum mill-bniedem prodotti li ma jkunux magħmula minn, li ma jkunx fihom jew li ma jkunux kontaminati bi prodotti li joriġinaw mill-annimali; dawk il-prodotti li ma joriġinawx mill-annimali jistgħu: isiru direttament għalf fis-sens u fil-kamp ta' applikazzjoni tar-Regolament (KE) Nru 178/2002, jekk ikunu prodotti sekondarji li jirriżultaw mill-proċess tal-manifattura tal-ikel; jew isiru skart fis-sens u fil-kamp ta' applikazzjoni tad-Direttiva Qafas dwar l-Iskart (qabel ma jsiru għalf), jekk ikunu prodotti finali; prodotti li jkunu magħmula minn, li jkun fihom jew li jkunu kontaminati bi prodotti li joriġinaw mill-annimali; dawk il-prodotti li joriġinaw mill-annimali jsiru prodotti sekondarji mill-annimali fis-sens u fil-kamp ta' applikazzjoni tar-Regolament dwar il-prodotti sekondarji mill-annimali (qabel ma jsiru għalf). L-irtirar ta' prodott mill-katina alimentari u l-iżgurar li ma jibqax destinat għall-konsum mill-bniedem jista' jew ikun meħtieġ bil-liġi (eż. ikel li jmur malajr li ma għandux jitqiegħed fis-suq tal-Unjoni wara d-data "uża sa" tiegħu, minħabba li ma jkunx tajjeb għall-konsum mill-bniedem), jew tkun id-deċiżjoni tal-operatur tan-negozju tal-ikel responsabbli. Deċiżjoni li tittieħed dwar it-tneħħija ta' prodott mill-katina alimentari maħsub għall-konsum mill-bniedem hija irriversibbli. Jekk it-tikkettar ta' lott partikolari ta' prodott jiddikjara li mhuwiex maħsub għall-użu bħala għalf, operatur ma jistax sussegwentement ibiddel din id-dikjarazzjoni fi stadju aktar tard tal-katina. Dawn il-prodotti ma jistgħux jidħlu fil-katina tal-għalf aktar 'il quddiem (Anness II tar-Regolament (KE) Nru 183/2005). L-Artikolu 15 tar-Regolament (KE) Nru 178/2002 jipprojbixxi t-tqegħid fis-suq ta' għalf jew it-tmigħ ta' annimali għall-konsum b'għalf li mhuwiex sigur. L-Artikolu 4 tar-Regolament (KE) Nru 767/2009 jestendi dak il-prinċipju għall-annimali kollha. Skont l-Artikolu 17(1) tar-Regolament (KE) Nru 178/2002, l-operaturi tan-negozji tal-għalf għandhom ir-responsabbiltà primarja sabiex f'kull stadju tal-produzzjoni, tal-ipproċessar u tat-tqassim fin-negozji taħt il-kontroll tagħhom jiżguraw li l-għalf jissodisfa r-rekwiżiti tal-liġi dwar l-ikel li huma rilevanti għall-attivitajiet tagħhom u li jivverifikaw li dawk ir-rekwiżiti jitħarsu. Skont l-Artikolu 18 tar-Regolament (KE) Nru 178/2002, l-operaturi ta' negozji tal-ikel u tal-għalf għandhom ikunu kapaċi jidentifikaw kull persuna li tkun ipprovditilhom ikel, għalf, annimal għall-konsum, jew xi sustanza oħra maħsuba li tkun, jew mistennija li tkun, inkorporata f'ikel jew f'għalf. Dan il-prinċipju ta' traċċabilità jiżgura l-integrità tal-katina alimentari sħiħa. Jekk il-prodotti mill-manifattura tal-ikel u l-ikel ma jkunux magħmula minn prodotti li joriġinaw mill-annimali, ma jkunx fihom minnhom u lanqas ma jkunu kontaminati bihom, u jekk ma jkunux aktar maħsuba għall-konsum mill-bniedem, jiġifieri ikel skartat, jistgħu jsiru skart jew jintużaw bħala għalf. Għandha ssir distinzjoni bejn erba' każijiet, kif stabbilit fil-punti (a) u (b) li ġejjin: Prodotti li jirriżultaw mill-proċess tal-manifattura tal-ikel, minbarra prodotti finali: Diversi setturi tal-industrija tal-ikel jiġġeneraw prodotti sekondarji fil-proċess tal-produzzjoni tagħhom li jistgħu jintużaw bħala għalf, eż. It-tfarrik taż-żerriegħa tal-ġirasol jiġġenera espellent taż-żerriegħa tal-ġirasol, It-tħin tad-dqiq jiġġenera r-raħs tal-qamħ, Il-produzzjoni taz-zokkor tiġġenera melassa tal-pitravi taz-zokkor, Il-produzzjoni tal-lamtu tiġġenera pasta idrolisata tal-lamtu, Il-produzzjoni ta' prodotti mill-industrija tal-fran u tal-għaġin li ma jkunx fihom prodotti mill-annimali tiġġenera prodotti sekondarji mill-industrija tal-ħami fi fran u tal-għaġin. Xi awtoritajiet nazzjonali tal-iskart jeħtieġu ċertifikat speċifiku mingħand l-industrija tal-ikel li jinkludi ġustifikazzjoni dettaljata li prodott speċifiku li jfornu għall-użu bħala għalf jissodisfa l-kriterji stabbiliti fid-Direttiva Qafas dwar l-Iskart għal klassifikazzjoni ta' prodott bħala li mhuwiex skart. Dan iċ-ċertifikat jista' jitqies superfluwu minħabba li stabbiliment kummerċjali tal-ikel, eż. birrerija, li minnha l-ħmira tintbagħat bħala materjal tal-għalf għandha tiġi reġistrata bħala stabbiliment tan-negozju tal-għalf u għalhekk hija taħt il-kontroll sħiħ tal-awtoritajiet tal-għalf. Prodotti finali tal-ikel fuq livell ta' manifattura tal-ikel u fuq livell ta' bejgħ bl-ingrossa jew bl-imnut: Operatur tan-negozju tal-ikel jista' jiddeċiedi li prodotti tal-ikel finali fil-livell tal-manifattura tal-ikel (eż. zokkor, żejt tal-ġirasol, gallettini maqsuma jew deformati) u ikel li jkun tqiegħed fis-suq u jkun laħaq il-livell ta' bejgħ bl-ingrossa jew bl-imnut (eż. ħobż fi fran jew f'supermarkits) ma għandhomx jibqgħu intiżi għall-konsum mill-bniedem iżda pjuttost għandhom ikunu destinati għall-użu bħala għalf. Dawn il-prodotti ma jissodisfawx il-kriterji ta' prodotti sekondarji fid-Direttiva Qafas dwar l-Iskart, anke jekk ikunu maħsuba biex jintużaw bħala għalf. Konsegwentement, ħafna awtoritajiet tal-Istati Membri japplikaw ir-rekwiżiti tad-Direttiva Qafas dwar l-Iskart għal dan l-ikel b'mod strett u jqisu d-deċiżjoni tal-operatur ta' negozju tal-ikel li jneħħihom mill-katina alimentari bħala rimi tal-ikel. Eżempju tajjeb ta' din il-prattika huwa li trakkijiet li jġorru ikel li ma jkunx joriġina mill-annimali u li ma jkunx għadu maħsub għall-konsum mill-bniedem iżda li jkun maħsub biex jidħol fil-katina tal-għalf, (eż. gallettini ppakkjati li jaqsmu l-fruntieri bejn l-Istati Membri) jistgħu jiġu mmultati minħabba nuqqas ta' konformità mar-rekwiżiti tad-Direttiva Qafas dwar l-Iskart minħabba li l-Istat Membru riċeventi jqis il-kunsinna bħala skart. L-approċċi dwar id-data "użu sa" jew "uża qabel" kif imsemmi fit-Taqsima 5.1 u li jittrattaw "materjali li jkunu waqgħu mal-art fi stabbilimenti tal-ikel" kif imsemmi fit-Taqsima 5.2 japplikaw għal prodotti finali kif imsemmi f'din it-Taqsima. Il-listi ta' stabbilimenti tal-ikel li ma jeħtiġux approvazzjoni iżda sempliċiment reġistrazzjoni huma ġestiti kompletament mill-awtoritajiet kompetenti fl-Istati Membri. Bħala prinċipju operatur jista' jipprovdi ikel li ma jkunx għadu maħsub għall-konsum mill-bniedem bħala għalf (il-prodotti sekondarji msemmija fil-punt 3.1(a) u, wara l-adozzjoni u l-implimentazzjoni tad-Direttiva Qafas dwar l-Iskart riveduta, anke l-prodotti msemmija fil-punt 3.1(b)); skart għall-irkupru (il-prodotti finali msemmija fil-punt 3.1(b). Prodotti pprovduti bħala għalf Operaturi tal-ikel li jqiegħdu prodotti sekondarji li jirriżultaw mill-proċess tal-manifattura tal-ikel kif imsemmi fil-parti 3.1(a) fis-suq tal-Unjoni jikkwalifikaw bħala operatur ta' negozju tal-għalf u għandhom jiżguraw konformità mar-rekwiżiti tal-leġiżlazzjoni dwar l-għalf, inkluż ir-reġistrazzjoni tagħhom bħala operatur ta' negozju tal-għalf. Prodotti pprovduti bħala skart għall-irkupru Ir-rekwiżit għal operatur ta' negozju tal-ikel diġà rreġistrat, li biħsiebu jipprovdi ikel lill-katina tal-għalf, biex jirreġistra wkoll bħala operatur ta' negozju tal-għalf, u b'hekk ikun responsabbli għar-rekwiżiti kollha tas-sikurezza tal-għalf, jista' jwaqqaf pereżempju lil bejjiegħa żgħar tal-ikel bl-imnut milli jagħmlu dan. Fid-dawl tal-objettiv biex jiżdied l-użu ta' ikel li ma jkunx għadu maħsub għall-konsum mill-bniedem bħala għalf, hemm żewġ possibiltajiet biex jitnaqqas il-piż għal dawn l-operaturi ta' negozji tal-ikel: Appoġġ għall-operaturi ta' negozji tal-ikel biex jikkonformaw mal-liġi dwar l-għalf: Kif stabbilit fl-Artikolu 22 tar-Regolament dwar l-Iġjene tal-Għalf, jistgħu jiġu żviluppati linji gwida għal bejjiegħa tal-ikel bl-imnut li jibagħtu l-ikel li ma jkunx għadu maħsub għall-konsum mill-bniedem bħala għalf; dawk il-linji gwida jgħinuhom ilaħħqu mal-liġi dwar l-għalf (miżuri ta' sigurtà, tikkettar, limiti għal kontaminanti). Barra minn hekk, l-assistenza lill-bejjiegħa tal-ikel bl-imnut biex jiżviluppaw sistema simplifikata u mfassla apposta tal-HACCP bħala operaturi ta' negozji tal-għalf tista' tingħata minn assoċjazzjonijiet ta' partijiet interessati. L-operatur ta' negozju tal-ikel iqiegħed il-prodotti rilevanti bħala "ikel" fis-suq: Ikel li jkun magħmul minn prodotti li joriġinaw mill-anninali, li jkun fih minnhom jew li jkun kontaminat bihom, ma jistax jintuża direttament fil-manifattura ta' għalf. L-ewwel għandu dejjem ikun soġġett għad-dispożizzjonijiet tar-Regolament dwar il-prodotti sekondarji mill-annimali. Dan ir-Regolament jagħmel distinzjoni ċara bejn ikel li joriġina mill-annimali li ma jkunx għadu maħsub għall-konsum mill-bniedem għal raġunijiet kummerċjali jew minħabba problemi ta' manifattura jew difetti fl-imballaġġ jew difetti oħra (jiġifieri ikel skartat) mill-iskart tal-catering. Minħabba n-nuqqas ta' kontenut minimu definit ta' materjali li joriġinaw mill-annimali, l-ikel kollu li jkun magħmul minn prodotti tal-annimali, li jkun fih xi kwantità minnhom jew li jkun kontaminat bihom, ikun soġġett għal-leġiżlazzjoni dwar prodotti sekondarji mill-annimali. Operatur ta' negozju tal-ikel li jiddeċiedi li jforni tali ikel li joriġina mill-annimali għall-użu bħala għalf huwa eskluż mill-kamp ta' applikazzjoni tad-Direttiva Qafas dwar l-Iskart (l-Artikolu 2(2)(b)) u huwa soġġett għall-kontrolli stabbiliti fil-leġiżlazzjoni dwar prodotti sekondarji mill-annimali. Skont l-Artikolu 10(e) tar-Regolament dwar il-prodotti sekondarji mill-annimali, prodotti sekondarji mill-annimali li jirriżultaw mill-produzzjoni ta' prodotti maħsuba għall-konsum mill-bniedem, inkluż għadam imnaddaf mix-xaħam, qrieqeċ u ħama taċ-ċentrifugi jew tas-separaturi mill-ipproċessar tal-ħalib għandhom jiġu kategorizzati bħala materjal tal-Kategorija 3 (użu bħala għalf), kif imsemmi f'dak ir-Regolament. Skont l-Artikolu 10(f) tar-Regolament dwar il-prodotti sekondarji mill-annimali, oġġetti tal-ikel li jkun fihom prodotti li joriġinaw mill-annimali, li ma jkunux għadhom maħsuba għall-konsum mill-bniedem għal raġunijiet kummerċjali jew minħabba problemi ta' manifattura jew difetti ta' imballaġġ jew difetti oħra li ma jippreżentawx riskju għas-saħħa pubblika jew tal-annimali, għandhom jiġu kategorizzati bħala materjal tal-Kategorija 3. Materjali tal-Kategorija 3 imsemmija fl-Artikolu 10(f) tar-Regolament dwar il-prodotti sekondarji mill-annimali normalment jitwasslu f'impjant tal-ipproċessar ta' prodotti sekondarji tal-annimali flimkien jew imħallta ma' tgeżwir u imballaġġ, li t-tnejn jikkostitwixxu materjal ta' skart. It-tgeżwir u l-imballaġġ jiġu segregati minn prodotti sekondarji tal-annimali biss fl-impjant tal-ipproċessar ta' prodotti sekondarji mill-annimali tal-Kategorija 3. It-taħlita ta' skart u ta' prodotti sekondarji mill-annimali ma teħtieġx klassifikazzjoni a priori bħala materjal tal-Kategorija 2 jew saħansitra tal-Kategorija 1. Ikel li joriġina mill-annimali li ma jkunx għadu maħsub għall-konsum mill-bniedem destinat għall-użu bħala għalf huwa soġġett għal rekwiżiti speċifiċi ta' pproċessar u restrizzjonijiet għall-użu kif stabbilit fit-Taqsima 4.3 ta' dan l-Avviż. L-operaturi kollha li huma attivi fi kwalunkwe stadju tal-ġenerazzjoni, tat-trasport, tal-immaniġġjar, tal-ipproċessar, tal-ħżin, tat-tqegħid fis-suq, tad-distribuzzjoni, tal-użu jew tar-rimi ta' prodotti sekondarji mill-annimali u ta' prodotti derivati għandhom ikunu reġistrati skont l-Artikolu 23 tar-Regolament dwar il-prodotti sekondarji mill-annimali sakemm ma jkunux diġà ġew approvati skont l-Artikolu 24 tiegħu. Il-lista ta' operaturi, impjanti jew stabbilimenti reġistrati jew approvati skont ir-Regolamenti dwar prodotti sekondarji tal-annimali hija ppubblikata fil-link li ġejja: Prodotti sekondarji pproċessati li jkunu ġejjin mill-annimali għall-użu bħala għalf jistgħu jingħataw biss lil operaturi ta' negozji tal-għalf li jkunu reġistrati jew approvati skont ir-Regolament (KE) Nru 183/2005. Ir-Regolament dwar il-prodotti sekondarji mill-annimali u r-Regolament dwar l-enċefalopatiji sponġiformi trażmissibbli jistabbilixxu regoli stretti li jillimitaw l-użi possibbli bħala għalf ta' ikel li ma jkunx għadu maħsub għall-konsum mill-bniedem, li jkun magħmul minn materjal tal-annimali, li jkun fih minnu jew li jkun kontaminat bih, skont it-tipi ta' materjal tal-annimali li jkun hemm fih. Pereżempju, oġġetti tal-ikel li jkun fihom proteini minn annimali ruminanti minbarra ħalib/prodotti tal-ħalib jew grass tal-annimali mmaċinat għandhom ikunu esklużi bħala għalf għal annimali mrobbija fi rziezet, minbarra annimali mrobbija għall-fer. Bħala eżempju ieħor, oġġetti tal-ikel li jkun fihom il-ħut ma jistgħux jintużaw direttament bħala għalf imma jistgħu jkomplu jiġu ttrattati biex isiru ħut mitħun, u l-ħut mitħun ma jistax jingħata lil annimali ruminanti minbarra lil annimali ruminanti mhux miftuma. Għalhekk, il-proċessuri tal-ikel għandhom jisseparaw il-flussi ta' ikel li jkun fihom materjali tal-annimali f'ikel li ma għadux maħsub għall-konsum mill-bniedem eliġibbli/mhux eliġibbli għall-katina tal-għalf, jew eliġibbli għal xi speċijiet biss, u għandhom jimplimentaw trattament u tikkettar xieraq biex jiġi żgurat użu finali li huwa sigur għas-saħħa tal-bniedem u tal-annimali u b'mod konformi mar-Regolament dwar il-prodotti sekondarji mill-annimali u dak dwar l-enċefalopatiji sponġiformi trażmissibbli. Sabiex titħares is-saħħa tal-annimali, ir-Regolament dwar il-prodotti sekondarji mill-annimali u dak dwar l-enċefalopatiji sponġiformi trażmissibbli jinkludu rekwiżiti ta' pproċessar u restrizzjonijiet għall-użu bħala għalf ta' ikel li joriġina mill-annimali li ma jkunx għadu maħsub għall-konsum mill-bniedem. Għadd ta' prodotti li joriġinaw mill-annimali jistgħu jkunu siguri għall-konsum mill-bniedem, iżda ma jkunux siguri għas-saħħa tal-annimali, pereżempju minħabba li jista' jkun fihom patoġeni li jikkawżaw il-marda tal-ilsien u d-dwiefer, id-deni klassiku tal-ħnieżer jew id-deni Afrikan tal-ħnieżer. Barra minn hekk, ir-Regolament dwar l-enċefalopatiji sponġiformi trażmissibbli tinkludi "projbizzjoni totali fuq it-tmigħ", li tipprojbixxi t-tmigħ ta' proteini pproċessati mill-annimali lil annimali mrobbija fi rziezet, bi ftit derogi limitati, sabiex jiġi evitat ir-riċiklaġġ tal-BSE fil-katina tal-għalf. Għalhekk, għadd ta' prodotti mill-annimali li huma eliġibbli għall-konsum mill-bniedem mhumiex eliġibbli mingħajr ipproċessar ulterjuri sabiex jintużaw bħala għalf, jew għandhom ikunu parzjalment esklużi mill-katina tal-għalf. Ikel li ma jkunx għadu maħsub għall-konsum mill-bniedem li jkun fih proteini li joriġinaw mir-ruminanti, għajr prodotti tal-ħalib, ma jista' jingħata lil ebda annimal tal-irziezet, ħlief lil annimali mrobbija għall-fer. Għal dik ir-raġuni, l-uniċi użi permessi ta' ikel mormi li jkun fih proteini ta' annimali ruminanti minbarra prodotti tal-ħalib bħala għalf huma għalf għal annimali mrobbija għall-fer u bħala ikel għall-annimali domestiċi. Madankollu, ikel li ma jkunx għadu maħsub għall-konsum mill-bniedem li jiġi pproċessat fi grass tal-annimali ruminanti mmaċinat, skont il-leġiżlazzjoni dwar il-prodotti sekondarji tal-annimali, b'piż ta' impuritajiet li ma jinħallux ta' inqas minn 0,15 %, jista' jiġi mitmugħ lil annimali li jitrabbew fi rziezet. Materjali tal-Kategorija 3 imsemmija fl-Artikolu 10(a) sa (m) tar-Regolament dwar il-prodotti sekondarji mill-annimali jistgħu jintużaw għall-manifattura ta' għalf għall-annimali mrobbija fi rziezet wara li jiġu pproċessati fi proteini pproċessati tal-annimali jew fi grass tal-annimali mmaċinat skont l-Anness X tar-Regolament (UE) Nru 142/2011. Il-laħam nej jista' jintuża għall-manifattura ta' ikel għall-annimali domestiċi, biex jitqiegħed fis-suq skont l-Artikolu 35 tar-Regolament dwar il-prodotti sekondarji mill-annimali u r-rekwiżiti stabbiliti fl-Anness XIII tar-Regolament (UE) Nru 142/2011. Oġġetti li qabel kienu oġġetti tal-ikel jistgħu jintużaw għall-manifattura ta' għalf għal annimali mrobbija għall-fer, biex jitqiegħdu fis-suq skont l-Artikolu 36 tar-Regolament dwar il-prodotti sekondarji mill-annimali. Ċerti materjali tal-Kategorija 3 elenkati fit-Taqsima 10 tal-Anness X tar-Regolament (UE) Nru 142/2011 jistgħu jitqiegħdu fis-suq għat-tmigħ lil annimali mrobbija fi rziezet, mingħajr trattament ulterjuri, sakemm il-materjal: ikun joriġina fl-Unjoni, ikun għadda minn ipproċessar kif definit fl-Artikolu 2(1)(m) tar-Regolament (KE) Nru 852/2004 jew skont ir-Regolament (UE) Nru 142/2011, ma jkunx ġie f'kuntatt ma' xi materjali oħra tal-Kategorija 3; u ikunu ttieħdu l-prekawzjonijiet kollha għall-prevenzjoni tal-kontaminazzjoni ta' dak il-materjal. Skont il-Parti II tat-Taqsima 4 tal-Kapitolu II tal-Anness X tar-Regolament (UE) Nru 142/2011, l-awtorità kompetenti tista' tawtorizza l-ipproċessar, l-użu u l-ħżin ta' ħalib, ta' prodotti b'bażi ta' ħalib u ta' prodotti derivati mill-ħalib esklużi ħama taċ-ċentrifugi jew tas-separaturi, li huma materjal tal-Kategorija 3, kif imsemmi fl-Artikolu 10(e) tar-Regolament dwar il-prodotti sekondarji mill-annimali u prodotti li ġejjin mill-ħalib imsemmija fl-Artikolu 10(f) u (h) ta' dak ir-Regolament. Pereżempju, l-awtorità kompetenti tista' tippermetti d-distribuzzjoni diretta ta' prodotti b'bażi ta' ħalib lil ċerti bdiewa li jrabbu l-bhejjem. Barra minn hekk, skont l-Artikolu 18 tar-Regolament dwar il-prodotti sekondarji mill-annimali l-awtorità kompetenti tista' tawtorizza għat-territorju tagħha stess il-ġbir u l-użu ta' materjal tal-Kategorija 2 u tal-Kategorija 3 għat-tmigħ lil annimali taż-żoo, lil annimali taċ-ċirku, lil rettili u lil għasafar tal-priża minbarra annimali taż-żoo jew taċ-ċirku, lil annimali mrobbija għall-fer, lil annimali selvaġġi, lil klieb minn kennels rikonoxxuti jew lil ċorom klieb, lil klieb u qtates f'xelters jew dud u ħniex għal-lixka għas-sajd. ħalib, prodotti b'bażi ta' ħalib u prodotti li ġejjin mill-ħalib, bajd, prodotti magħmula mill-bajd, għasel, grass tal-annimali mmaċinat, ġelatina/kollaġen minn annimali mhux ruminanti ikun joriġina fl-Unjoni; ikun ġie sottopost għall-ipproċessar skont il-leġiżlazzjoni dwar l-iġjene tal-ikel. ħalib, prodotti b'bażi ta' ħalib u prodotti li ġejjin mill-ħalib, bajd, prodotti magħmula mill-bajd, għasel, grass tal-annimali mmaċinat, ġelatina/kollaġen minn annimali mhux ruminanti Skont id-dispożizzjonijiet konġunti tar-Regolament (KE) Nru 178/2002 u tar-Regolament (KE) Nru 852/2004, it-trasport tal-ikel għandu jkun separat mit-trasport ta' prodotti sekondarji mill-annimali u jsir f'kontenituri/trakkijiet dedikati differenti. Il-prodott sekondarju mill-annimali għandu jiġi ttrasportat f'mezzi ta' trasport approvati jew reġistrati skont ir-Regolament dwar il-prodotti sekondarji mill-annimali u jkun akkumpanjat minn dokument kummerċjali. Problema biex jiżdied l-użu ta' ikel wara l-iskadenza tad-data 'uża qabel' bħala għalf hija li f'ċerti Stati Membri, l-awtoritajiet kompetenti jikkategorizzaw awtomatikament dan l-ikel bħala: materjal tal-Kategorija 2 skont l-Artikolu 9 tar-Regolament dwar il-prodotti sekondarji mill-annimali, jekk ikun fih prodotti li joriġinaw mill-annimali, li jeskludi l-użu tiegħu bħala għalf; jew, skart, jekk ma jkunx fih prodotti li joriġinaw mill-annimali, li jeskludihom bħala għalf jew talanqas ikollu jiġi ttrattat f'konformità mal-leġiżlazzjoni dwar l-iskart qabel ma jista' jiġi ttrasformat f'għalf. Id-data ta' 'uża qabel' hija pjuttost standard ta' kwalità milli ta' sigurtà. Fuq bażi ta' konsiderazzjoni ta' każ b'każ, l-operatur ta' negozju tal-għalf responsabbli għandu, abbażi tal-prinċipji tal-HACCP, jiċċekkja jekk ikunx hemm riskju għas-saħħa pubblika jew tal-annimali. Jekk le l-ikel rispettiv jista' jintuża bħala għalf. Il-kunċett tad-data 'uża sa' huwa indirizzat fl-Artikolu 24(1) tar-Regolament (UE) Nru 1169/2011: "Fil-każ ta' ikel li, minn punt di vista mikrobijoloġiku, imur malajr ħafna u għalhekk wara perijodu taż-żmien qasir x'aktarx jista' jkun ta' periklu imminenti għal saħħet il-bniedem, id-data ta' kemm iservi l-inqas għandha tinbidel bid-data 'uża sa'. Wara d-data sa meta għandu jintuża, l-ikel għandu jitqies li ma jkunx sikur fit-tifsira tal-Artikolu 14(2) sa (5) tar-Regolament (KE) Nru 178/2002." L-għan ta' dik id-dispożizzjoni huwa li jiġi ċċarat li ikel partikolari wara l-iskadenza tad-data "użu sa" ma għandux jitqiegħed fis-suq tal-ikel tal-Unjoni minħabba li ma jkunx sigur għall-konsum mill-bniedem. Minħabba li l-Artikolu 24(1) tar-Regolament (UE) Nru 1169/2011 jirreferi għall-Artikolu 14 tar-Regolament (KE) Nru 178/2002, li jistabbilixxi rekwiżiti ġenerali ta' sigurtà tal-ikel, u mhux għall-Artikolu 15 ta' dak ir-Regolament (rekwiżiti dwar is-sigurtà tal-għalf), ikel li ma jkunx għadu tajjeb għall-konsum mill-bniedem xorta jista' jkun destinat għall-produzzjoni ta' għalf għal annimali mrobbija fi rziezet. Bħala prerekwiżit, ikel li ma jkunx għadu maħsub għall-konsum mill-bniedem li jkun fih prodotti mill-annimali għandu jkun konformi mar-Regolament dwar il-prodotti sekondarji mill-annimali. L-Artikolu 14(d) ta' dak ir-Regolament jeskludi speċifikament mill-użu għal skopijiet ta' għalf materjal tal-Kategorija 3 li jkun inbidel permezz ta' dekompożizzjoni jew taħsir b'mod li, permezz ta' dak il-prodott, jippreżenta riskju inaċċettabbli għas-saħħa pubblika jew tal-annimali. L-Artikolu 15 tar-Regolament (KE) Nru 178/2002 jipprojbixxi t-tqegħid fis-suq jew it-tmigħ ta' annimali għall-konsum b'għalf li mhuwiex sigur. L-Artikolu 4 tar-Regolament (KE) Nru 767/2009 jestendi din ir-regola għall-annimali kollha. Skont l-Artikolu 17(1) tar-Regolament (KE) Nru 178/2002, l-operatur tan-negozju tal-għalf għandu r-responsabbiltà primarja sabiex f'kull stadju tal-produzzjoni, tal-ipproċessar u tat-tqassim fin-negozji taħt il-kontroll tiegħu jiżgura li l-għalf jissodisfa r-rekwiżiti tal-liġi dwar l-ikel li huma rilevanti għall-attivitajiet tiegħu u li jivverifika li dawk ir-rekwiżiti jitħarsu. Jekk l-operaturi ma jkunux jistgħu jiggarantixxu konformità mal-Artikolu 10(f) tar-Regolament dwar il-prodotti sekondarji mill-annimali ("… ebda riskju għas-saħħa pubblika jew tal-annimali") jew jiżguraw il-ġbir u l-ipproċessar ta' materjal tal-Kategorija 3 f'għalf mingħajr kontaminazzjoni b'materjal tal-Kategorija 2 kif imsemmi fl-Artikolu 9(g) tar-Regolament dwar il-prodotti sekondarji mill-annimali, il-konsenja sħiħa għandha tiġi kategorizzata bħala materjal tal-Kategorija 2 (l-ebda użu bħala għalf). Xi proċessuri tal-ikel irrapportaw li wara li ikel ikun waqa' fl-art fi stabbilimenti tal-ikel dan awtomatikament jitqies bħala skart (skartat). Dan jista' jagħmel sens fir-rigward ta' konsum mill-bniedem imma mhux għan-nutrizzjoni tal-annimali. Il-kuntatt mal-art bħala tali ma għandux jeskludi l-użu bħala għalf tal-materjal li jkun waqa' mal-art sakemm il-produttur ikollu fis-seħħ il-miżuri li ġejjin: protokoll biex l-art tinżamm nadifa, miżuri biex tiġi evitata kontaminazzjoni mikrobijoloġika, kimika jew fiżika, u tagħmir adegwat għall-ġbir tal-ikel mill-art. Dawk il-miżuri għandhom jiġu identifikati, vvalutati u jkunu adegwati u għandhom, bħala parti mis-sistema obbligatorju tal-HACCP tal-operatur kummerċjali, jindirizzaw b'mod partikolari l-użu bħala għalf ta' dawn il-materjali fi stadju aktar tard tal-katina. Madankollu, ikel li joriġina mill-annimali li jkun ġie ddikjarat mhux xieraq għall-konsum mill-bniedem minħabba l-preżenza ta' korpi barranin f'dawk il-prodotti għandu jiġi kategorizzat bħala materjal tal-Kategorija 2 li ma jistax jingħata lil annimali mrobbija fi rziezet, minbarra lil annimali mrobbija għall-fer. Naturalment l-operaturi ta' negozji tal-għalf li jqiegħdu l-għalf fis-suq xorta għadhom jiżguraw li l-għalf ikun tajjeb, ġenwin, xkett, tajjeb għall-iskop tiegħu u ta' kwalità kummerċjabbli. Skont ir-Regolament (KE) Nru 767/2009, ir-regoli li ġejjin japplikaw għall-ikel li ma jkunx għadu maħsub għall-konsum mill-bniedem li jkun maħsub bħala għalf, flimkien mar-rekwiżiti għal materjal tal-Kategorija 3 stabbiliti fil-leġiżlazzjoni dwar prodotti sekondarji mill-annimali: Id-dispożizzjonijiet fil-Kapitolu 4 tar-Regolament (KE) Nru 767/2009 dwar il-preżentazzjoni, it-tikkettar u l-imballaġġ japplikaw għat-tqegħid fis-suq ta' oġġetti li qabel kienu oġġetti tal-ikel, minħabba l-istatus tagħhom bħala materjal tal-għalf. Għal kunsinni ta' materjali tal-għalf bl-ingrossa, id-dettalji tat-tikkettar jistgħu jingħataw fuq dokumenti ta' akkumpanjament. L-informazzjoni li għandha tingħata f'dawk id-dokumenti ta' akkumpanjament tinkludi d-dettalji rispettivi tat-tikkettar tal-għalf u mhux tad-data li tista' tkun għadha preżenti fuq it-tikketti tal-ikel. Filwaqt li l-Artikolu 8(8) tar-Regolament (UE) Nru 1169/2011 jipprovdi għal eżenzjoni ta' kunsinni bejn operaturi ta' negozji tal-ikel mir-rekwiżiti ġenerali ta' tikkettar, ir-Regolament (KE) Nru 767/2009 ma jistabbilixxi ebda deroga għal kunsinni minn operatur ta' negozju tal-għalf lil operatur ta' negozju ieħor tal-għalf li mhuwiex l-utent aħħari (indokratur tal-annimali). Nota ta' spjegazzjoni dwar l-applikazzjoni tal-kriterji dwar prodotti sekondarji fl-Artikolu 5 tad-Direttiva Qafas dwar l-Iskart għal prodotti mill-industrija tal-ikel li ma jkunx fihom, li ma jkunux magħmula minn jew li ma jkunux kontaminati bi prodotti li joriġinaw mill-annimali maħsuba bħala għalf (abbażi tal-Komunikazzjoni mill-Kummissjoni COM(2007)59 final: L-intenzjoni li dawn is-sustanzi jintużaw għall-produzzjoni ta' għalf tagħmilhom, soġġett għall-kundizzjoni li jissodisfaw ċerti karatteristiċi li jippermettu l-użu tagħhom bħala għalf, materjal tal-għalf u b'hekk jiġu integrati fis-sistema ta' traċċabilità tal-katina alimentari. Prattika industrijali normali tinkludi l-passi kollha li produttur jieħu għal prodott, bħal: il-filtrazzjoni, il-ħasil jew it-tnixxif ta' materjali; iż-żieda ta' materjali meħtieġa għal użu ulterjuri; jew it-twettiq ta' kontroll tal-kwalità. Madankollu, bħala prinċipju, it-trattamenti ġeneralment meqjusa bħala operazzjoni ta' rkupru ma jistgħux jitqiesu bħala prattika industrijali normali f'dan is-sens. Xi wħud minn dawn il-kompiti ta' pproċessar jistgħu jsiru fis-sit ta' produzzjoni tal-manifattur, xi wħud fis-sit tal-utent li jmiss, u xi wħud minn intermedjarji, sakemm jissodisfaw ukoll il-kriterju li jkunu ġew 'prodotti bħala parti integrali minn proċess ta' produzzjoni'. Il-proċessuri ta' ikel li ma jkunx għadu maħsub għall-konsum mill-bniedem għandhom japplikaw il-proċessi elenkati fil-Katalgu tal-Materjali tal-Għalf, li huma prattiki industrijali rikonoxxuti u aċċettati b'mod wiesa'. Bi speċjalizzazzjoni akbar ta' proċessi industrijali, l-attivitajiet li jsiru 'l bogħod mis-sit tal-produzzjoni tal-manifattur (bħat-tnixxif, ir-raffinar, il-ħasil) ma jwaqqfux lil materjal milli jitqies bħala prodott sekondarju. L-użu ta' ikel li ma jkunx għadu maħsub għall-konsum mill-bniedem għall-manifattura ta' għalf kompost ma jeħtieġx proċess ta' rkupru addizzjonali. Il-proċessuri ta' ikel li ma jkunx għadu maħsub għall-konsum mill-bniedem (operaturi ta' negozji tal-għalf) jiġbru l-materjal, li jiġi ttrattat bħala materja prima għall-finijiet ta' għalf, u jiżguraw proċess dedikat ta' manifattura. L-użu ulterjuri ta' ikel li ma jkunx għadu maħsub għall-konsum mill-bniedem fl-għalf tal-annimali huwa soġġett għal-leġiżlazzjoni tal-Unjoni dwar l-għalf, b'mod partikolari r-Regolament dwar l-Iġjene tal-Għalf, li jinkludi l-obbligu li jiġi implimentat pjan sħiħ tal-HACCP għall-operaturi ta' negozji tal-għalf, kif ukoll għar-Regolament dwar il-Kummerċjalizzazzjoni tal-Għalf u għal-Liġi Ġenerali dwar l-Ikel. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Illum, l-Erasmus + Youth (l-Erasmus+ Zgħażagħ) jippromwovi l-iskambji taż-żgħażagħ, il-mobilità tal-ħaddiema żgħażagħ u jappoġġja l-organizzazzjonijiet taż-żgħażagħ. L-analiżi tal-esperjenza turi kooperazzjoni produttiva u attiva bejn l-organizzazzjonijiet u ż-żgħażagħ fil-pajjiżi kollha. Il-programm Erasmus + huwa ta' suċċess fl-attrazzjoni u fl-involviment taż-żgħażagħ. Hemm interess kbir fil-parteċipazzjoni u fil-preżent wieħed biss minn kull 3 proġetti ta' mobilità (Skambji taż-Żgħażagħ, Mobilità tal-Ħaddiema Żgħażagħ) u 1 minn kull 5 fi sħubiji (Inizjattivi Transnazzjonali taż-Żgħażagħ) jistgħu jiġu appoġġjati. Il-proġetti "Żgħażagħ Ewropej Flimkien" għandhom l-għan li joħolqu netwerks li jippromwovu sħubiji reġjonali, u li għandhom jitmexxew f'kooperazzjoni mill-qrib ma' żgħażagħ mill-Ewropa kollha (pajjiżi tal-programm Erasmus+). In-netwerks se jorganizzaw skambji, jippromwovu t-taħriġ (pereżempju għall-mexxejja żgħażagħ), u jippermettu liż-żgħażagħ infushom jistabbilixxu proġetti konġunti. "Żgħażagħ Ewropej Flimkien" se tappoġġa inizjattivi minn mill-inqas ħames organizzazzjonijiet taż-żgħażagħ minn ħames pajjiżi eliġibbli differenti tal-programm Erasmus+ biex jikkondividu l-ideat tagħhom dwar l-UE, jinkoraġġixxu parteċipazzjoni ċivika usa' u jgħinu fit-trawwim ta' sens ta' ċittadinanza Ewropea. L-inizjattiva se jkollha l-għan li tgħaqqad flimkien liż-żgħażagħ Ewropej mill-Ewropa; Lvant, Punent, Tramuntana u Nofsinhar. Il-prijoritajiet tematiċi huma ċittadinanza attiva, bini ta' netwerks, valuri Ewropej u ċittadinanza Ewropea, parteċipazzjoni demokratika, reżiljenza demokratika u inklużjoni soċjali relatati maż-żgħażagħ. L-inizjattiva sejra tappoġġja speċifikament: il-promozzjoni u l-iżvilupp ta' kooperazzjoni iktar strutturata bejn organizzazzjonijiet differenti taż-żgħażagħ biex jibnu jew isaħħu sħubiji; organizzazzjonijiet taż-żgħażagħ involuti f'inizjattivi biex iħeġġu liż-żgħażagħ jipparteċipaw fil-proċess demokratiku u fis-soċjetà billi jorganizzaw taħriġ, juru l-karatteristiċi komuni fost iż-żgħażagħ Ewropej u jħeġġu diskussjoni u dibattitu dwar il-konnessjoni tagħhom mal-UE, il-valuri u l-fondazzjonijiet demokratiċi tagħha. Dan jinkludi l-organizzazzjoni ta' avvenimenti li jwasslu għall-elezzjonijiet tal-2019 għall-Parlament Ewropew. il-promozzjoni tal-parteċipazzjoni ta' gruppi ta' żgħażagħ inqas rappreżentati fil-politika, organizzazzjonijiet taż-żgħażagħ u organizzazzjonijiet oħrajn tas-soċjetà ċivili billi jinvolvu żgħażagħ vulnerabbli u soċjoekonomikament żvantaġġati. Il-miri tagħha huma l-NGOs taż-żgħażagħ, korpi pubbliċi u gruppi informali ta' żgħażagħ li se jipproponu proġetti li jinvolvu mill-inqas ħames msieħba li għandhom il-kapaċità li jimmobilizzaw liż-żgħażagħ fi sħubiji li jkopru pajjiżi u reġjuni differenti fil-Pajjiżi tal-Programm Erasmus+. L-applikazzjonijiet li jikkonformaw mal-kriterji li ġejjin sejrin ikunu soġġetti għal evalwazzjoni fil-fond. L-organizzazzjonijiet parteċipanti jistgħu jkunu: organizzazzjonijiet bla skop ta' qligħ, assoċjazzjonijiet u NGOs inkluż NGOs taż-Żgħażagħ Ewropej; intrapriżi soċjali; korpi pubbliċi fuq livell lokali, reġjonali jew nazzjonali; assoċjazzjonijiet tar-reġjuni; Raggruppamenti Ewropej ta' Kooperazzjoni Territorjali; korpi li jagħmlu profitt attivi fir-Responsabbiltà Soċjali Korporattiva stabbiliti f'Pajjiż tal-Programm Erasmus+. Ir-rekwiżit minimu tal-kompożizzjoni tas-sħubija għal din is-sejħa huwa tal-anqas 5 imsieħba minn 5 pajjiżi differenti eliġibbli għall-parteċipazzjoni fil-programm Erasmus+. L-organizzazzjonijiet li japplikaw għandhom juru l-kapaċità tagħhom li jiżguraw bilanċ ġeografiku tajjeb f'termini ta' msieħba minn partijiet differenti tal-Pajjiżi tal-Programm Erasmus+. Dan ifisser distribuzzjoni sħubija bejn il-pajjiżi eliġibbli fejn l-imsieħba ġejjin minn reġjuni differenti tal-Lvant, Punent, Tramuntana u Nofsinhar. L-Istati Membri tal-UE: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, ir-Renju Unit; Il-pajjiżi tal-Assoċjazzjoni Ewropea tal-Kummerċ Ħieles (EFTA) li jiffurmaw parti miż-Żona Ekonomika Ewropea (ŻEE): l-Iżlanda, il-Liechtenstein, in-Norveġja; Pajjiżi kandidati li għalihom tkun ġiet stabbilita strateġija ta' pre-adeżjoni, skont il-prinċipji ġenerali u t-termini u l-kondizzjonijiet ġenerali stipulati fi ftehimiet qafas konklużi ma' dawk il-pajjiżi bil-għan tal-parteċipazzjoni tagħhom fi Programmi tal-UE: l-Eks-Repubblika Jugoslava tal-Maċedonja u t-Turkija. Il-finanzjament tal-Unjoni Ewropea taħt din is-Sejħa jieħu l-forma ta' għotja ta' azzjoni biex tappoġġa parti mill-ispejjeż imġarrba mill-korpi magħżula fit-twettiq ta' serje ta' attivitajiet. Dawn l-attivitajiet għandhom ikunu marbuta direttament mal-objettivi ġenerali u speċifiċi tas-Sejħa u għandhom ikunu dettaljati f'deskrizzjoni tal-proġett li tkopri l-perjodu kollu tal-għotja li tkun saret applikazzjoni għaliha. Din li ġejja hija lista indikattiva u mhux eżawrjenti ta' attivitajiet eliġibbli: Attivitajiet ta' mobilità inklużi skambji ta' żgħażagħ fuq skala kbira; Attivitajiet li jiffaċilitaw l-aċċess u l-parteċipazzjoni taż-żgħażagħ fl-aġenda tal-politika tal-UE; Skambji ta' esperjenza u prattika tajba; netwerking u sħubiji ma' organizzazzjonijiet oħrajn taż-żgħażagħ; parteċipazzjoni f'laqgħat jew seminars ma' partijiet ikkonċernati oħrajn u/jew dawk li jfasslu l-politika wkoll bil-għan li jiżdied l-impatt tal-politika fuq gruppi, setturi u/jew sistemi fil-mira; Inizjattivi u avvenimenti għall-iżvilupp ta' NGOs Ewropej/organizzazzjonijiet tas-Soċjetà Ċivili/netwerks fl-UE kollha; Attivitajiet ta' sensibilizzazzjoni, informazzjoni, disseminazzjoni u promozzjoni (seminars, sessjonijiet ta' ħidma, kampanji, laqgħat, dibattiti pubbliċi, konsultazzjonijiet, eċċ.) dwar prijoritajiet ta' politika tal-UE fil-qasam taż-żgħażagħ. L-attivitajiet għandhom ikunu ta' natura transkonfinali u jistgħu jitwettqu f'livell Ewropew, nazzjonali, reġjonali jew lokali. durata: minn 5 t'ijiem sa 21 jim, eskluż il-ħin tal-vjaġġ; post(ijiet) tal-attività: l-attivitajiet iridu jsiru fil-pajjiżi tal-applikant/imsieħba; parteċipanti eliġibbli: żgħażagħ ta' bejn it-13 u t-30 sena li huma residenti fil-pajjiżi tal-organizzazzjonijiet riċeventi u/jew spedituri; numru ta' parteċipanti: minimu ta' 16-il parteċipant u massimu ta' 180 parteċipant (mexxej(ja) tal-grupp mhux inklużi). Minimu ta' 4 parteċipanti għal kull grupp (mexxej(ja) tal-grupp mhux inklużi). Kull grupp nazzjonali għandu jkollu mill-inqas mexxej tal-grupp wieħed. Mexxej tal-grupp huwa adult li jakkumpanja liż-żgħażagħ li jipparteċipaw f'attività ta' mobilità/skambju taż-żgħażagħ sabiex jiżguraw it-tagħlim, il-protezzjoni u s-sigurtà effettivi tagħhom. Il-proġetti mogħtija għandhom juru l-kontribut mistenni tagħhom għall-aġenda ġenerali tal-politika dwar iż-żgħażagħ tal-UE billi: jibnu fuq ir-riżultati tan-Narrattiva Ġdida għall-Ewropa (jew proġetti simili ta' dibattitu) u torbothom mal-iżvilupp tal-politika fil-livell lokali/reġjonali/nazzjonali/Ewropew; itejbu l-involviment taż-żgħażagħ fil-ħajja demokratika u l-involviment tagħhom ma' dawk li jieħdu d-deċiżjonijiet (għoti ta' setgħa, ħiliet ġodda, involviment taż-żgħażagħ fid-disinn tal-proġett, eċċ.); jgħinu fit-titjib tal-kapaċità tas-settur taż-żgħażagħ biex jaħdem b'mod transnazzjonali u jippromwovi t-tagħlim transnazzjonali u l-kooperazzjoni bejn iż-żgħażagħ u dawk li jieħdu d-deċiżjonijiet; itejbu l-aħjar prattiki eżistenti u l-ilħuq lil hinn min-netwerk(s) regolari; ixerrdu r-riżultati tagħhom b'mod effettiv u attraenti fost iż-żgħażagħ involuti f'organizzazzjonijiet taż-żgħażagħ, sabiex iwittu t-triq għal sħubiji aktar sistematiċi, kif ukoll fost iż-żgħażagħ li mhumiex affiljati ma' strutturi taż-żgħażagħ jew dawk li ġejjin minn sfond żvantaġġat. Id-durata tal-proġett għandha tkun ta' bejn 9 xhur u 24 xahar. Ma jistax jiġi estiż fiż-żmien. L-applikazzjonijiet eliġibbli sejrin jiġu vvalutati abbażi tal-kriterji tal-esklużjoni, tal-għażla u tal-għoti. Il-kriterji ta' esklużjoni u għażla jistgħu jinstabu fil-linji gwida tal-applikazzjoni li jinsabu fuq: https://eacea.ec.europa.eu/erasmus-plus/funding_en Il-kriterji tal-għoti għall-finanzjament ta' applikazzjoni huma: Ir-rilevanza tal-proġett (25 %) Il-kwalità tat-tfassil tal-proġett u l-implimentazzjoni (25 %) Il-kwalità tas-sħubija u l-arranġamenti ta' kooperazzjoni (25 %); Inkluż kif iż-żgħażagħ huma involuti fl-istadji kollha tal-implimentazzjoni tal-proġett u kif jitqiesu l-linji tal-Lvant-Punent u tat-Tramuntana-Nofsinhar. L-impatt, it-tixrid u s-sostenibbiltà (25 %). Il-proposti biss li jkunu laħqu: tal-inqas il-limitu minimu ta' 60 % tal-punteġġ totali (jiġifieri punteġġ aggregat tal-4 kriterji tal-għoti) tal-inqas il-limitu minimu ta' 50 % ta' kull kriterju sejrin jiġu kkunsidrati għal finanzjament tal-UE. Il-baġit totali disponibbli għall-kofinanzjament tal-proġetti taħt din is-sejħa għal proposti huwa ta' EUR 5 000 000. Il-kontribuzzjoni finanzjarja mill-UE hija minimu ta' EUR 100 000 u ma tistax taqbeż EUR 500 000. Hija limitata għal rata massima ta' kofinanzament ta' 80 % tal-ispejjeż totali tal-proġett eliġibbli. L-Aġenzija tirriżerva d-dritt li ma tqassamx il-fondi kollha disponibbli. Il-pakkett tal-applikazzjoni jrid jiġi sottomess online bl-użu tal-formola elettronika t-tajba, mimlija kif suppost u jkun fih l-annessi u d-dokumenti ta' appoġġ rilevanti u applikabbli kollha. Il-formola elettronika hija disponibbli bl-Ingliż, bil-Franċiż u bil-Ġermaniż fl-indirizz li ġej fuq l-internet: u għandha timtela kif suppost f'waħda mil-lingwi uffiċjali tal-UE. Id-dokumenti mehmuża amministrattivi obbligatorji addizzjonali jridu jintbagħtu b'email lill-Aġenzija sal-istess skadenza. L-applikanti huma mitlubin jaqraw sew l-informazzjoni kollha dwar is-sejħa għal proposti EACEA/16/2018 u l-proċedura ta' sottomissjoni u li jużaw id-dokumenti li jifformaw parti mill-pakkett ta' applikazzjoni li jista' jinstab fuq: L-informazzjoni kollha dwar is-Sejħa EACEA/16/2018 inklużi l-linji gwida għall-applikazzjoni hija disponibbli mis-sit web li ġej:
Extracted from C_133_2018.html